Pakistanske medier: Over 150 døde etter jordskjelv
Skjelvet hadde en styrke på 7.7, sier Pakistans sjefmeteorolog Mohammed Riaz til nyhetsbyrået AP. Episenteret var ved byen Khuzdar i regionen Balochistan sørvest i Pakistan ved grensen til Iran, skriver Reuters. Området er utsatt for jordskjelv, og så sent som i april i fjor døde 35 personer i et skjelv. Er du i området?Kontakt VGs journalistLokale medier, deriblantThe Express TribuneogPakistan Today, skriver at over 150 personer har omkommet som følge av jordskjelvet. Flere hundre personer skal også være skadet. En rekke bygninger skal ha falt sammen som følge av jordskjelvet. En representant for katastrofemyndighetene i landet sier til TV-kanalen at mange mennesker fortsatt er fanget i ruinene av bygninger som har falt sammen. - Vi frykter at dødstallene vil gå opp, sier politisjef i Awaran, Rafiq Lassi, til AFP. Awaran-området er spredt befolket, og ifølge AFP er de fleste bygninger i regionen bygget av leire. En myndighetskilde Reuters har snakket med, sier at minst 30 prosent av alle husene i Awaran-området har falt sammen. Også i området Khuzdar skal flere hus ha kollapset. Rundt 200 soldater fra hæren og flere helikoptre er satt inn i redningsarbeidet, melder Reuters. AvisenThe Express Tribunemelder at jordskjelvet skapte en ny øy i havet utenfor Gwadar, som ligget helt sørvest i landet. Den lille øya dukket opp noen hundre meter fra kysten. Ifølge Geo News er stikker øya opp mellom seks og tolv meter over havet. Bygninger ristet både i storbyen Karachi i Pakistan og i Indias hovedstad New Dehli, melder avisen the Nation. Skjelvet skjedde cirka 13.30 norsk tid og var 23 kilometer dypt, ifølge den amerikanske geologiske tjenesten USGS.
Et jordskjelv med en styrke på 7,7 rammet tirsdag grenseområdene mellom Pakistan og Iran.